**Mesto Vrútky**

 Predkladacia správa

Určené: ***na zasadnutie Mestskej rady vo Vrútkach dňa 02.02.2021 a Mestského zastupiteľstva vo Vrútkach dňa 08.02.2022***

Názov materiálu: **Plnenie Programu rozvoja Mesta Vrútky za rok 2021**

**Materiál obsahuje**: - predkladaciu správu

 - dôvodovú správu

 - Vyhodnotenie Programu rozvoja Mesta Vrútky za rok 2021

**Návrh na uznesenie**:

**Mestské zastupiteľstvo vo Vrútkach**

berie na vedomie plnenie Programu rozvoja Mesta Vrútky za rok 2021

**Dôvodová správa:**

V roku 2014 Mestské zastupiteľstvo vo Vrútkach schválilo Program rozvoja Mesta Vrútky na roky 2014 – 2020. Uznesením Mestského zastupiteľstva č. 42/2020 dňa 25.08.2020 bola platnosť programu rozvoja mesta predĺžená do 31.12.2023. V Programe je 35 parciálnych cieľov. Správa hodnotí plnenie v každom cieli za rok 2021.

 Vo Vrútkach, dňa 21.01.2022

Spracovali: JUDr. Jana Rišianová, vedúci odborov a oddelení, referenti MsÚ Vrútky, riaditelia RO

Predkladá: Ing. Mgr. Anna Sviteková, prednostka MsÚ

 …………………………….

 predkladateľ

**Prehľad opatrení a rámcovÝCH AKTIVÍT MESTA VRÚTKY NA OBDOBIE 2014-2023**

|  |  |  |  |
| --- | --- | --- | --- |
| **PRIORITNÁ OS** | **OPATRENIE** | **PODOPATRENIE** | **RÁMCOVÉ AKTIVITY** |

|  |  |  |  |
| --- | --- | --- | --- |
| **1.ROZVOJ ĽUDSKÝCH ZDROJOV** | **1.1 Podpora zamestnanosti a mobility pracovnej sily** | **1.1.1 Zlepšiť prístup k zamestnaniu** | * + **Zabezpečiť dostupnosť a kvalitu verejnej dopravy, bývania, uspokojovania duchovných a kultúrnych potrieb, dostupnosť a kvalitu zdravotnej starostlivosti a sociálnych služieb,**

**Vyhodnotenie cieľa za rok 2021****- verejná doprava**Vrútky mali zabezpečenú MHD ako súčasť aglomerácie s Martinom a priľahlými obcami prostredníctvom Slovenskej autobusovej dopravy Žilina a.s.. Takisto sa v centre Vrútok nachádza významný železničný uzol s dobrým železničným spojením na hlavnom železničnom ťahu SR. Z tohto pohľadu je dostupnosť verejnej dopravy na dobrej úrovni. V roku 2017 bol so SAD Žilina, a.s. uzavretý Dodatok na predĺženie Zmluvy o spolupráci pri zabezpečovaní dopravy a o výkone vo verejnom záujme v mestskej autobusovej doprave do roku 2021. Ekonomiku MHD v sledovanom roku negatívne ovplyvňovali zvýšené nákladov SAD, a.s. za užívanie autobusovej stanice Vrútky, a to z dôvodu sadzieb za jednotlivé spoje vstupujúce, prechádzajúce alebo vychádzajúce z tejto autobusovej stanice, čo sa následne premietlo do nákladov Mesta Vrútky na úhrady výkonov vo verejnom záujme za MHD. Mesto Vrútky zároveň spolupracovalo s Mestom Martin pri príprave vstupov pre spracovávaný Plán dopravnej obslužnosti vrátane propagácie dotazníkového prieskumu pre verejnosť na stránkach periodika Vrútočan a na webovej stránke mesta. Opakovane sa realizovali rokovania s Mestom Martin, zúčastnenými obcami a dopravcom a následne prijímali opatrenia ohľadom nastavenia ekonomicky únosnej prevádzky verejnej dopravy zasiahnutej negatívnymi dopadmi pandémie. V rámci podpory verejnej dopravy realizovalo mesto aj opatrenia na elimináciu individuálnej automobilovej dopravy a podporu alternatívnych foriem dopravy – najmä cyklodopravu. Zreformovalo systém plateného parkovania a formou nového všeobecne záväzného nariadenia prebralo agendu plateného parkovania pod MsÚ. Zakúpený a inštalovaný bol nový parkovací automat pri železničnej stanici. V rámci oddychovej zóny pri mestskom úrade bolo vybudovaných 10 nových parkovacích miest vrátane jedného miesta pre elektromobily aj s nabíjacou stanicou. Za účelom podpory cyklodopravy sa Mesto Vrútky druhýkrát zapojilo do kampane „Do práce na bicykli“, pričom jej účastníci za Mesto Vrútky najazdili na bicykli 2367 km. Zahájený bol projekt výstavby cyklotrasy Martin – Vrútky (viac v opise aktivít k podopatreniu 3.2.1) a pracovníci MsÚ sa zúčastňovali rokovaní o príprave cyklotrasy Strečno – Vrútky, ktorej trasa bola zahrnutá aj do návrhu zmien a doplnkov č. 3 Územného plánu Mesta Vrútky.**- bývanie** V roku 2021 malo Mesto Vrútky vo vlastníctve 125 bytových jednotiek, z toho 64 mestských bytov, 60 nájomných bytov s podporou Ministerstva dopravy, výstavby a RR SR a úveru zo ŠFRB a 1 bunka na bývanie. V roku 2021 pre rok 2022 bolo zaradených do poradovníka o mestské byty 22 žiadateľov, o byty s podporou ŠFRB 28 žiadateľov. V roku 2021 na rok 2022 prejavilo záujem o byty 39 žiadateľov. V roku 2021 boli pridelené 2 byty s podporou ŠFRB, 3 byty v DOS, na ul. Kafendova 3362/5 1 byt a Kafendova 3364/10 1 byt. V marci 2021 sa predal na ul. Švermova 3472/5 aj druhý byt, čo bolo cieľom roku 2020 a to nájomcovi, ktorý prejavil záujem. Napriek zložitej pandemickej situácii boli realizované opravy, údržba a očista mestských bytových domov, na čo bolo použitých vyše 49 tis. EUR. Z významnejších akcií je možné uviesť vyregulovanie úžitkového kúrenia na ul. Sv. Cyrila a Metoda 5595 ( vyše 13 tis. EUR ), postupná obnova 2 bytových jednotiek na ul. Kafendova 3363/4 ( vyše 13 tis. EUR), zavedenie domového zvonenia na čipy Kafendova 3364 a 3377 ( vyše 3 tis. EUR). Mesto Vrútky v záujme zabezpečenia zvýšenia nájomného bývania vo Vrútkach má vo vlastníctve pozemok p.č. KN C 4473 na ulici Nábrežná vo Vrútkach, na ktorom je právoplatné stavebné povolenie na realizáciu výstavby bytového domu s 38 bytovými jednotkami. K tomu má mesto zabezpečenú projektovú dokumentáciu na 38 bytových jednotiek, a to s ôsmimi 3- izbovými, dvadsiatimi 2-izbovými a desiatimi 1-izbovými bytmi bežného štandardu.  Mesto zabezpečilo predĺženie platnosti stavebného povolenia uvedeného projektu. Uvedená stavba sa zatiaľ nerealizuje. V priebehu roku 2021 sme začali realizovať prestavbu a kompletnú rekonštrukciu 2 bytových jednotiek na ul Kafendová 4. Predpokladaný termín dokončenia a odovzdania do užívania je 10/2022. Objekt Fatranky zmenil majiteľa na základe čoho následne investor predložil na Mesto Vrútky štúdiu možného realizovania prestavby a dostavby nového bytového domu. Mesto Vrútky prostredníctvom stavebného úradu rozhodlo o užívaní stavby (tzv. kolaudačného rozhodnutia) v počte 11 rozhodnutí za rok 2021, čo tiež prispieva k zvýšeniu štandardov bývania vo Vrútkach.**- dostupnosť a kvalita zdravotnej starostlivosti**V Meste Vrútky je zastúpená dostatočne zdravotná starostlivosť, a to najmä ambulantná starostlivosť. Na území mesta vykonáva zdravotnú starostlivosť všeobecný lekár pre dospelých (4), všeobecný lekár pre deti a dorast (2), špecializovanú odbornú starostlivosť – gynekológ, stomatológ, urológ, neurológ, ortopéd, diabetológ a i. Okrem zdravotnej starostlivosti je vo Vrútkach poskytovaná aj lekárenská služba v 5 lekárňach. Blízkosť okresného mesta umožňuje vrútockým obyvateľom navštevovať aj zdravotné služby poskytované v Univerzitnej nemocnici v Martine. |
| **1.1.3 Rovnosť medzi mužmi a ženami a zosúladenie pracovného a súkromného života** | * **Podpora zariadení a služieb pre deti za účelom zosúlaďovania rodinného a pracovného života (jasle, materské škôlky, opatrovateľky, opatrovanie rodinných príslušníkov),**

**Vyhodnotenie cieľa za rok 2021**Na území Mesta Vrútky sú štyri materské školy. Tri sú bez právnej subjektivity a jedna je organizačnou zložkou Spojenej školy, právneho subjektu v zriaďovateľskej pôsobnosti mesta. Priemerný počet detí v MŠ je 88 detí, z toho v priemere 24,5 detí je v predškolskom veku. Predprimárne vzdelávanie je financované z originálnych finančných prostriedkov. Je poskytovaná komplexná výchovno-vzdelávacia činnosť v zmysle štátnych vzdelávacích programov a vlastných školských vzdelávacích programov jednotlivých materských škôl. V materských školách sú využívané projekty zamerané na proces adaptácie a integrácie do sociálnej skupiny v súlade s prostredím v ktorom deti vyrastajú, didakticky štruktúrované činnosti, podporujúce rozvoj kompetencií s dôrazom na pracovnú vyspelosť a samostatnosť.  Využívajú činnosti zamerané na bezproblémový prechod z MŠ do prvej triedy. Rozširujú spoluprácu s rodičmi, sponzormi a inštitúciami pri zabezpečovaní zdravého životného prostredia. Pri vytváraní vzťahu k životnému prostrediu využívajú najmä metódy praktických činností. V MŠ sa snažia uplatňovať regionálne prvky pre aktívne rozvíjanie detskej osobnosti v rámci edukačného procesu. Regionálna výchova v predprimárnom vzdelávaní vychádza z tradícií ľudovej kultúry obce, regiónu, jej prvky majú veľký význam aj v mravnej a estetickej výchove a rozvíjaní talentu vo všetkých druhoch umenia. Cieľom je pripraviť podmienky na ochraňovanie a podporu tradičnej ľudovej kultúry, jej uchovanie a zvýšenie úcty a posilnenie vedomia spoločnosti a jej významu. Pandémia značným spôsobom ovplyvnila chod materských škôl. Na základe zvýšených hygienických opatrení boli nútení používať papierové utierky na ruky a dezinfekčné prostriedky, ktoré zabezpečoval pre všetky MŠ zriaďovateľ. Práca prevádzkových pracovníkov bola sťaženejšia. Museli denne dezinfikovať kľučky, WC, umyvárne, hračky, postrekovať lehátka dezinfekciou. Periodicita prezliekania posteľného prádla sa zvýšila na každé 2 týždne. Z dôvodu zhoršenej pandemickej situácie v mesiacoch január, február a marec až do 9. apríla 2021 mohli MŠ navštevovať len deti rodičov z kritickej infraštruktúry. Vzdelávanie v riadnom rozsahu či dodržiavania školského vzdelávacieho programu bolo kvôli prísnym hygienickým opatreniam a úpravám školského poriadku prakticky nemožné. Všetky akcie a aktivity v MŠ boli z dôvodu zhoršujúcej sa pandémie zakázané. Od školského roku 2021/2022 je v zmysle školského zákona zavedené povinné predprimárne vzdelávanie. V roku 2021 sme mali v meste Vrútky 77 detí vo veku plnenia povinného predprimárneho vzdelávania, ktoré boli všetky bez problémov umiestnené v materských školách. Celkovo máme vo veku predškolákov umiestnených vo vrútockých škôlkach 97 detí.  |
| * **Podpora starostlivosti o zdravotne postihnutého člena rodiny,**

**Vyhodnotenie cieľa za rok 2021**Mesto Vrútky zabezpečovalo starostlivosť o zdravotne postihnutého člena rodiny formou terénnej opatrovateľskej služby v domácnostiach, taktiež prostredníctvom denných centier.Mesto Vrútky tiež zabezpečovalo celoročnú sociálnu pobytovú starostlivosť o odkázané osoby cez rozpočtovú organizáciu mesta SENIOR. V zariadení pre seniorov sa poskytovala sociálna služba fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov. V súčasnosti je stav zariadenia takmer naplnený, eviduje ďalších klientov, ktorí majú záujem o poskytovanie služieb v tomto zariadení. Ale z dôvodu súčasnej situácie spôsobenej pandémiou COVID - 19, záujemcovia o poskytovanie sociálnych služieb odkladajú svoj nástup na neskoršie obdobie, keď sa situácia na Slovensku stabilizuje a budú umožnené neobmedzené návštevy v ZSS a taktiež vychádzky mimo zariadenia.Celková priemerná obložnosť v roku 2021 bola v zariadení SENIOR - Vrútky 96,77%. Tento údaj ovplyvnili odchody a úmrtia klientov koncom roka 2020 (bolo problematické zaplniť zariadenie v prvom polroku roku 2021) a odchody a úmrtia koncom roka 2021 (náhly úbytok klientov v novembri a decembri 2021).V **Zariadení pre seniorov** (ďalej len ZPS) sa poskytuje celoročná sociálna služba v rozsahu celodennej opatrovateľskej starostlivosti. V ZPS sa ošetrovateľská starostlivosť neposkytuje, iba zabezpečuje prostredníctvom praktického lekára klienta, ADOS (Agentúra domácej opatrovateľskej služby), ZZS RZP (Záchranná zdravotná služba, Rýchla zdravotná pomoc), LSPP (Lekárska služba prvej pomoci). V ZPS sa poskytuje sociálna služba fyzickej osobe, ktorá : a) dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej IV podľa prílohy č. 3 zákona o sociálnych službách, b) dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov.poskytuje sa:- pomoc pri odkázanosti na pomoc inej fyzickej osoby- sociálne poradenstvo - sociálna rehabilitácia - ubytovanie - stravovanie - upratovanie, pranie, žehlenie a údržba bielizne a šatstva - osobné vybavenie zabezpečuje sa:- záujmová činnosť - ošetrovateľská starostlivosť utvárajú sa podmienky na:- úschovu cenných vecí V **Špecializovanom zariadení** (ďalej len ŠZ) sa poskytuje celoročná sociálna služba v rozsahu celodennej opatrovateľskej starostlivosti. V ŠZ sa ošetrovateľská starostlivosť neposkytuje, iba zabezpečuje prostredníctvom praktického lekára klienta, ADOS (Agentúra domácej opatrovateľskej služby), ZZS RZP (Záchranná zdravotná služba, Rýchla zdravotná pomoc), LSPP (Lekárska služba prvej pomoci). V ŠZ sa poskytuje sociálna služba fyzickej osobe, ktorá je odkázaná na pomoc inej fyzickej osoby, jej stupeň odkázanosti je najmenej V, podľa prílohy č. 3 zákona o sociálnych službách a má zdravotné postihnutie, ktorým je najmä: Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa. poskytuje sa:- pomoc pri odkázanosti na pomoc inej fyzickej osoby - sociálne poradenstvo - sociálna rehabilitácia - ubytovanie - stravovanie - upratovanie, pranie, žehlenie a údržba bielizne a šatstva - osobné vybavenie zabezpečuje sa:- pracovná terapia - záujmová činnosť - ošetrovateľská starostlivosť utvárajú sa podmienky na:- úschovu cenných vecí.  V zariadení Senior Vrútky prebiehalo začiatkom roka 2021 až do uvoľnenia opatrení na jar pravidelné testovanie AG testami a PCR testami prijímateľov sociálnej služby /ďalej len klienti/ a zamestnancov. Zároveň v mesiaci február prebehlo očkovanie našich klientov 1. vakcínou proti ochoreniu na Covid-19 a v marci sa konalo očkovanie 2. vakcínou. V jeseni sa očkovali novoprijatí klienti a tí klienti, ktorí zmenili svoje rozhodnutie a dali sa zaočkovať. Začiatkom novembra neobišla ani naše zariadenie Senior Vrútky 3. vlna pandémie, ktorá v plnej sile trvala do polovičky decembra. Ochorením Covid-19 sa nakazili niektorí klienti ako aj personál zariadenia. Ochorenie sme zvládli vďaka vytvoreniu červenej a zelenej zóny, čiže oddelením nakazených klientov od zdravých. Denne sme testovali klientov aj personál AG testami, aby sme dokázali zachytiť ochorenie hneď v začiatkoch. Časti klientov sa nám podarilo zabezpečiť podanie monoklonálnych protilátok, časť klientov bola hospitalizovaná v UNM. Bohužiaľ neobišlo sa to bez niekoľkých úmrtí.V r. 2021 bolo organizovanie kultúrno-športových podujatí v zariadení SENIOR Vrútky značne oklieštené z dôvodu epidemiologickej situácie na Slovensku. Pre klientov sa zorganizovalo 11 podujatí, z toho 1 športový deň, pričom väčšina z nich bola zrealizovaná samotnými zamestnancami zariadenia SENIOR Vrútky ( spoločensko-športové podujatia – MDŽ, Deň matiek v Seniore, Športový deň VII. ročník, Dámsky klub, Pánsky klub, Mesiac úcty k starším, Mikuláš). Počas uvoľnenia opatrení obohatili vyžitie klientov zariadenia Zdravotní klauni „Červený nos“, ktorí nás navštívili v júni a v októbri, „Deň otcov“ s hosťom p. Vrábom a v septembri sa konalo spoločenské podujatie za účasti hudobnej skupiny 3 ESÁ. Počas celého roka, či už s prihliadnutím na karanténne opatrenia alebo počas uvoľnenia opatrení spojených s Covid-19 prebiehali v zariadení Senior Vrútky voľnočasové aktivity, ktorých sa zúčastňovali klienti ako napr. tvorivé dielne, vedomostný kvíz, relaxácia hudbou, spoločenské hry, športová hra Petang, ranné strečingové cvičenie na stoličke, tréning pamäte, spoločné sledovanie filmov.  |
| **1.2 Podpora sociálneho začlenenia a boj proti chudobe** | **1.2.1 Aktívne začlenenie** | * **Podpora dostupnosti a kvality vybraných sociálnych služieb**,

**Vyhodnotenie cieľa za rok 2021**Mesto Vrútky zvyšuje adresnosť a transparentnosť sociálnej politiky a to v zabezpečovaní opatrovateľskej služby na profesionálnej úrovni. V rámci finančných možností, ktoré sú na sociálnu oblasť vyčlenené len z originálnych tokov finančných prostriedkov, sa zabezpečovali nasledovné sociálne služby.**Terénna opatrovateľská služba vykonávaná** opatrovateľkami v domácom prostredí klienta:Mesto Vrútky v zmysle zákona č. 448/2008 Z. z., zabezpečovalo sociálnu službu fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej II. a je odkázaná na pomoc pri úkonoch sebaobsluhy, úkonoch starostlivosti o svoju domácnosť a základných sociálnych aktivitách. Je zabezpečená formou terénnej opatrovateľskej služby v domácnostiach. V roku 2021 Mesto Vrútky poskytovalo TOS **90 klientom**, ktorú vykonávalo **17** profesionálnych terénnych opatrovateliek. Opatrovateľská služba patrí medzi veľmi dôležité zložky sociálnej starostlivosti. Mala by byť službou všetkým, ktorí sa dostali do takej životnej situácie, že ju potrebujú. **Denné centrá** na ulici Kalocsaya a na ulici Kafendovej:Mesto Vrútky prevádzkovalo dve denné centrá pre seniorov, kde vykonávali záujmovú činnosť všetky organizácie zdravotne postihnutých. V roku 2021 boli denné centrá využívané iba čiastočne, nakoľko vplyvom šírenia nákazy COVID 19 bola ich činnosť pozastavená. Služby denných centier využívalo **68 seniorov**. Denné centrá sú zariadenia, kde sa poskytujú sociálne služby počas dňa, fyzickej osobe, ktorá dovŕšila dôchodkový vek, fyzickej osobe s ťažkým zdravotným postihnutím alebo nepriaznivým zdravotným stavom, alebo starému rodičovi s vnukom alebo vnučkou. Prevádzkovanie denných centier mesto Vrútky zabezpečuje ako podpornú sociálnu službu, kde sa poskytuje základné sociálne poradenstvo a záujmová činnosť. Denné centrá nemajú právnu subjektivitu, ani nemôžu nadobúdať žiaden nehnuteľný majetok. Činnosť denných centier bola financovaná z rozpočtu mesta Vrútky na základe schváleného rozpočtu na kalendárny rok. Finančné prostriedky sú poskytované prostredníctvom oddelenia sociálnych vecí. Hlavným poslaním denného centra je podnecovať aktivitu seniorov a občanov s nepriaznivým zdravotným stavom, začleňovať ich do života spoločnosti a tak ich zbavovať pocitu osamelosti, uspokojovať ich kultúrne a spoločenské potreby a podporovať ich osobné záujmy a záľuby. Celá činnosť denných centier má povzbudzovať svojich členov k aktivite, sebarealizácii, spájať ich naďalej so životom mesta, prispievať k nadväzovaniu kontaktov medzi ľuďmi, vytváraniu pocitu spolupatričnosti. Mestské zastupiteľstvo schválilo Štatút denného centra seniorov vo Vrútkach a následne pomohlo obom denným centrám zrealizovať voľby do svojich orgánov. V roku 2021 z dôvodu zlej pandemickej situácie bola obmedzená činnosť denných centier vzhľadom na najrizikovejšiu skupinu obyvateľstva, ktorú členovia centier predstavujú. Napriek tomu realizovali drobné akcie v letných mesiacoch – Návštevu Liptovského Jána, spojenú s relaxačným pobytom v bazénoch.**Stravovanie pre dôchodcov:**Stravovanie pre dôchodcov sa zabezpečovalo zo Školskej jedálne na ulici M.R Štefánika, vo Vrútkach pre **186 klientov** a **71 klientom** sa po vydaní rozhodnutia o odkázanosti na sociálnu službu rozváža strava do domácností. Mesto Vrútky prispieva seniorom na obedy sumou **0,86 €**. **Starostlivosť o rodinu s deťmi:**Komplexné riešenie špecifických sociálnych problémov rodín s deťmi v súčinnosti so sociálnou kuratelou bolo zabezpečované aj v roku 2021. Mesto Vrútky v zastúpení oddelenia sociálnych vecí je súčinné s ÚPSVaR - oddelením sociálnoprávnej ochrany detí tým, že poskytuje správy o sociálnej situácii rodičov maloletého dieťaťa, zhodnocuje podmienky návratu dieťaťa do rodinného prostredia, zúčastňuje sa na konzultáciách, kooperuje a participuje pri prijímaní opatrení sociálnoprávnej ochrany detí. V roku 2021 vykonávalo oddelenie sociálnych vecí súčinnosť v **7 prípadoch** (záškoláctvo, trestná činnosť, výchovné problémy). **V roku 2021 Mesto Vrútky**:- zabezpečilo **jeden sociálny pohreb v sume 467,- €**,Sociálny pohreb sa zabezpečuje pre ľudí bez domova, ako aj pre občanov mesta, ktorých nemá kto pochovať, ale aj pre sociálne slabých a vylúčených, ktorí sú v hmotnej núdzi, - poskytlo **5** **jednorazových dávok sociálnej pomoci** **v celkovej výške 340,-€**. Jednorazová dávka sociálnej pomoci je určená na čiastočnú úhradu mimoriadnych výdavkov členov domácnosti, ktorým sa poskytuje pomoc v hmotnej núdzi. Je určená najmä na zabezpečenie nevyhnutného ošatenia, bielizne, obuvi, nevyhnutného vybavenia domácnosti, mimoriadnych liečebných nákladov alebo školských potrieb. Jednorazová dávka v hmotnej núdzi sa poskytuje v peňažnej forme. Jednorazovú dávku možno poskytnúť občanovi s trvalým pobytom na území mesta Vrútky, ktorý nemá voči mestu finančné záväzky. Žiadateľmi v roku 2021 boli predovšetkým osamelé matky, seniori v náhlych životných situáciách a občania v hmotnej núdzi,- na základe projektu podľa VZN č. 7/2019 boli schválené **dotácie vo výške 2500,- €** nasledovným organizáciám :* Slovenský zväz zdravotne postihnutých I, Vrútky – **450,- €**
* Slovenský zväz zdravotne postihnutých II, Vrútky – **450,- €**
* Žena v tiesni, o.z. Martin – **100,- €**
* Útulok „Dobrý pastier“, o.z. Kláštor pod Znievom – **1.500,- €,**

- vydalo **17 rozhodnutí** na sociálnu službu (prevažne opatrovateľská služba a donáška obedov) a **25 rozhodnutí** pre zariadenia pre seniorov. Narastá počet občanov, ktorí sú odkázaní na pomoc druhým predovšetkým v zariadeniach s pobytovými službami. Odráža to demografický vývoj Slovenska, kde sa zvyšuje počet osôb nad 65 rokov. Počas roku 2021 sme spolu s TSP a MsP pravidelne mapovali situáciu ľudí bez domova s trvalým pobytom na území mesta Vrútky. V zimných mesiacoch sa nám podarilo umiestniť všetkých do Útulku „Dobrý pastier“ v Kláštore pod Znievom. Ďalej sme v spolupráci s TSP na základe žiadosti poslancov MsZ vo Vrútkach, poskytovali občanom mesta šatstvo, obuv, potraviny ako dezinfekčné prostriedky. V roku 2021 bolo mesto Vrútky **osobitným príjemcom 4 poberateľov dávok v hmotnej núdzi**, u ktorých sa očividne zlepšila platobná disciplína pri splácaní poplatkov za nájom a komunálny odpad a **5 poberateľov rodinných prídavkov**, z dôvodu záškoláctva detí. Tu sa situácia každoročne zlepšuje vplyvom pôsobenia na rodiny a vzájomnou komunikáciou so školou. |
|  |
| **1.2.3 Sociálna inklúzia marginalizovaných rómskych komunít (MRK)** |  |
|  |
| * **Podpora komplexných opatrení na zlepšenie prístupu MRK ku vzdelávaniu**

**Vyhodnotenie cieľa za rok 2021**Mesto Vrútky v roku 2021 pokračovalo v zapojení do projektu „Podpora a zvyšovanie kvality terénnej sociálnej práce ( NP TSP II ) a poskytovalo služby prostredníctvom terénnej sociálnej práce. V mesiacoch január až apríl pracoval iba terénny pracovník, od 1.4.2021 nastúpila aj terénna sociálna pracovníčka. Cieľom terénnej sociálnej práce je sprístupniť občanom žijúcim v rôznych sociálnych podmienkach existujúce spoločenské zdroje, umožniť im participáciu na rozhodovacích procesoch v spoločnosti a podporovať žiť kvalitnejší, dôstojný život. Terénna sociálna práca je zameraná na sociálne začlenenie a prevenciu sociálneho vylúčenia alebo jeho prehlbovania, na uľahčovanie života, na zmiernenie negatívnych dôsledkov a rizík životných situácií sociálne vylúčených ľudí, vrátane dopadov zlej sociálnej situácie ako je chudoba. Cieľové skupiny terénnej sociálnej práce sú obyvatelia sociálne vylúčených komunít zvlášť marginalizovaných rómskych komunít, ľudia bez domova a seniori na území mesta Vrútky.Terénna sociálna práca zabezpečovala zmysluplné spoločenské začlenenie Rómov v našom meste, ako aj ich sebarealizáciu prostredníctvom získania trvalého zamestnania.Hlavná činnosť bola zameraná na rodičov formou vysvetľovania potreby vzdelávania ich detí, ako i deťmi a mládežou ako takou. Priebežne vykonávali návštevy rodín s dôrazom na školskú dochádzku. Upozorňovali rodičov, aby dokladali ospravedlnenie neprítomnosti detí v školských zariadeniach na vyučovaní. V spolupráci s riaditeľkou Spojenej školy M. R. Štefánika a Centrom voľného času Domino pomáhali pri realizácií dištančného vzdelávania detí II. stupňa z MRK. Ďalej sprostredkovali učivo a domáce úlohy medzi žiakmi z MRK a jednotlivými učiteľmi školy.Najviac ovplyvnila činnosť TSP v roku 2021 pandémia šírenia koronavírusu. Terénna sociálna práca vykonávala pravidelné mapovanie pohybu občanov, ktorí sa vrátili z rizikových krajín, asistenciu pri monitorovaní rizikových osôb v spolupráci s Úradom verejného zdravotníctva v Martine. Ďalej mapovala týždenne situáciu v komunite, kde nepôsobí projekt „Zdravé regióny“ a ani projekty Splnomocnenkyne vlády pre rómsku komunitu. Vykonávali šírenie osvety priamo v komunite ohľadom prijatých opatrení v predchádzaní šíreniu COVID-19 vydaných RÚVZ. Opakovane pripomínali príslušníkom MRK povinnosť nosenia rúšok, dodržiavanie bezpečného odstupu a pravidelné vykonávanie dezinfekcie rúk. Tieto opatrenia zabezpečovali aj pri vydávaní dávok na pošte ako aj pri vyplácaní dávok v rámci inštitútu osobitného príjemcu zo strany mesta priamo v komunite. Hlavne vplyvom ich činnosti nebolo v roku 2021 zaznamenané komunitné šíreniu nákazy na Kafendovej ulici. Výsledkom činnosti TSP bolo koncom roka 2021 celkom zaočkovaných 85% obyvateľov z MRK, v roku 2022 budú postupne očkovaní 3. dávkou vakcíny. Na základe prijatých opatrení zo strany mesta Vrútky a pána primátora mesta, Terénna sociálna práca zabezpečovala donášku nákupov potravín, drogérie a liekov pre seniorov ako aj pre občanov mesta, ktorí boli v karanténe, z dôvodu pozitívnych výsledkov testov na COVID - 19. Celkom takto zabezpečili viac ako 20 donášok. V spolupráci s vedúcou oddelenia sociálnych vecí MsÚ a MsP vykonávali pravidelnú kontrolnú činnosť zameranú na občanov bez domova s trvalým pobytom na území mesta Vrútky, na ich zdravotný stav, dostatok základných životných potrieb / potravinová pomoc, dezinfekčné prostriedky, lieky a pod. / ako aj na pomoc pri vybavovaní dávok v hmotnej núdzi a komunikácie s ošetrujúcimi lekármi. Tento rok sa podarilo umiestniť všetkých občanov bez domova s trvalým pobytom na území mesta Vrútky do zariadenia „Dobrý pastier“ v Kláštore pod Znievom na základe veľkej aktivity pracovníkov TSP, čo sa zatiaľ nikdy nepodarilo.Motivujú rodičov a zabezpečujú zmysluplné využitie voľného času detí, tiež zabezpečujú aktivity na rozvoj zručností. Snažia sa zvyšovať kvalitu života Rómov v rôznych oblastiach priamo v komunite – organizovanie zábavných, športových a súťažných aktivít pre deti ako aj pre celé rodiny. Ich cieľom je rozšíriť pre rómske ženy možnosti práce s deťmi v popoludňajších hodinách – taká skúsenosť by mohla byť aj modelom a vzorom týmto rodinám, ako tráviť so svojimi deťmi voľný čas aktívnejšie. Práve aktívne trávenie voľného času rómskych rodičov s deťmi môže viesť ku ich rozvíjaniu, a tým aj k možnému zlepšovaniu ich výsledkov v prostredí školy a následnému úspešnému začleňovaniu sa do pracovného procesu v dospelosti. V roku 2021 organizovali pre deti z MRK futbalový turnaj, športové hry pri príležitosti Medzinárodného dňa detí, Mikuláša, kde na základe príspevku mesta Vrútky, rozdávali deťom balíčky so sladkosťami, ovocím a nealkoholickými nápojmi. Ďalej zapájajú deti pri upratovaní okolia nájomných bytov na Kafendovej ulici.* **Podpora opatrení na zlepšenie prístupu MRK k pracovným príležitostiam**

**Vyhodnotenie cieľa za rok 2021**Občania z MRK využívajú služby Terénnej sociálnej práce vo Vrútkach hlavne pri hľadaní trvalého zamestnania. TSP pomáhajú klientom komunikovať s jednotlivými zamestnávateľmi, poskytujú pomoc pri vyhľadávaní vhodného zamestnania pre klientov a pomoc pri sprevádzaní procesom adaptácie na pracovné prostredie. Asistovali pri hľadaní voľných pracovných miest prostredníctvom internetu na portály Profesia.sk ako aj na portály Úradu práce ISTP. Asistovali pri napísaní a aktualizácií životopisov a žiadostí o prijatie do zamestnania. Mnohých tiež pripravovali na personálne pohovory, kde klientov učili ako správne vystupovať na pohovore, ako sa vhodne obliecť a následne boli na pracovné pozície prijatí. Najväčší posun zaznamenali vo zvýšení aktivity samotných Rómov pri hľadaní zamestnania. V prevažnej väčšine sú zamestnávaní na dohody, iba v troch prípadoch na pracovné zmluvy. Väčšina mužov, ktorí majú skúsenosti s murárskymi prácami, sa zamestnala brigádnickou formou hlavne počas letných mesiacov. Horšie je to už pri ich uplatnení počas zimných mesiacov. Prostredníctvom uzatvorených dohôd s ÚPSVaR v Martine sú vykonávané dve formy verejnoprospešných prác na Mestskom úrade vo Vrútkach. Prvá forma je aktivačná činnosť formou menších obecných služieb poberateľov dávky v hmotnej núdzi v zmysle § 10 zákona č. 417/2013 Z.z. o pomoci v hmotnej núdzi, ktorú v priebehu r. 2021 vykonávali viacerí občania z MRK (rozsah 32 hodín mesačne). V tomto prípade dochádza často zo strany dlhodobo nezamestnaných občanov mesta k možnému zneužívaniu inštitútu dočasnej pracovnej neschopnosti na základe vystavenia pracovnej neschopnosti zo strany ich ošetrujúceho lekára. Posudkový lekár ÚPSVaR v Martine má v týchto prípadoch možnosť prehodnotiť ich zdravotný stav a v odôvodnených prípadoch zastaviť vyplácanie štátnych sociálnych dávok. Terénni sociálni pracovníci pomocou komunikácie s Aktivačným centrom ÚPSVaR v Martine ako aj MsÚ Vrútky s p. Mgr. Hulejom, opakovane týchto príslušníkov MRK zapájajú do aktivácie. Druhou formou je aktivačná činnosť v zmysle § 12 zákona č. 417/2013 Z.z. o pomoci v hmotnej núdzi (rozsah 64 hodín mesačne), ktorú vykonávajú občania vedení v evidencii uchádzačov o zamestnanie, pričom za tento výkon poberajú tzv. „aktivačný príspevok“. Viacerí príslušníci marginalizovanej rómskej komunity sa pravidelne zapájajú do dobrovoľných aktivít zameraných na udržiavanie verejného poriadku s podporou TSP ako aj brigád organizovaných Mestom Vrútky. Jedná sa hlavne o zbieranie odpadkov na verejných priestranstvách či v okolí kontajnerov, na komunikáciách a chodníkoch, pomáhajú pri odstraňovaní snehu a ľadu v rámci zimnej údržby z chodníkov a dbajú na zvýšenú pozornosť pri dodržiavaní poriadku v okolí svojich príbytkov. V roku 2021 výkon aktivačnej činnosti sčasti negatívne ovplyvnila pandémia Covid-19, nakoľko bol výkon tejto činnosti pozastavení z titulu eliminácie šírenia nákazy. |
|  |  | * **Podpora komplexných opatrení na riešenie problémov s neprispôsobivými občanmi**

**Vyhodnotenie cieľa za rok 2021**V roku 2021 nebol realizovaný vo Vrútkach projekt „Miestna občianska poriadková služba“. Túto oblasť zastrešovala Terénna sociálna práca.Terénna sociálna práca sa zameriavala na ochranu životného prostredia na likvidáciu vzniku možných čiernych skládok, priamo v komunite MRK, ako aj mimo komunitu na území mesta Vrútok. V tejto oblasti hlavne spolupracovali s Odborom výstavby a životného prostredia, kde v rámci očisty mesta Vrútky boli zabezpečené tri veľkokapacitné kontajnery. Svoju činnosť zamerali priamo na komunikáciu s občanmi, na ich protiprávne konanie, pri skladovaní a likvidovaní odpadu a na vysvetľovanie správnych postupov, zabezpečovali dohľad nad likvidáciu odpadu zákonným spôsobom, čo značne zvýšilo poriadok v MRK, ako zo strany MRK tak i zo strany majority, ktorá bola naučená nepotrebné veci voziť do komunity. Pri plnení týchto úloh spolupracovali s MsP, OO PZ vo Vrútkach ako aj OR PZ v Martine s príslušníkmi vyčlenenými pre MRK.Členovia hliadky MOPS veľmi v komunite chýbajú a je veľmi pozitívne, že budú opäť aktivovaní od 01.04.2022 minimálne na dobu 16 mesiacov v zmysle OPLZ-PO8-2021-1 - Zvýšenie zamestnanosti a zamestnateľnosti ľudí žijúcich v prostredí MRK poskytovaním miestnej občianskej poriadkovej služby v obciach s prítomnosťou MRK.MsP Vrútky sa počas roka 2021 okrem stálych úloh venovala aj opatreniam na riešenie problémov s neprispôsobivými občanmi. Medzi základné problémy je opakované narušovanie verejného poriadku, rušenie nočného kľudu, požívanie alkoholických nápojov. Hliadky pri činnosti opakovane upozorňovali neprispôsobivých občanov na dodržiavanie verejného poriadku, nočného kľudu – nielen počas zásahu hliadky.Ďalším problémov je chov držanie zvierat – hlavne psov – čipovanie, prihlásenie do evidencie psov na MsÚ Vrútky. V súčinnosti s terénnymi sociálnymi pracovníkmi boli vykonávané opakované kontroly a občania boli upozornení a poučení na dodržiavanie zákona o chove a držaní psov.V súčinnosti s OO PZ Vrútky a ŽP Vrútky boli vykonávané kontroly zamerané na ochranu majetku, osôb – znižovanie počtu krádeží. Kontroly sa vykonávali na miestach, kde dochádzalo k najčastejšiemu  poškodzovaniu majetku, krádežiam, rušeniu verejného poriadku.MsP Vrútky vykonávala opakované kontroly zamerané na ochranu životného prostredia. Hliadkami MsP Vrútky v spolupráci s terénnymi sociálnymi pracovníkmi boli vykonávané kontroly nedovolených skládok a upozorňovanie neprispôsobivých občanov na nedovolené zakladanie skládok, a tiež na možnosť uskladňovania odpadu na zbernom dvore Mesta Vrútky.MsP Vrútky zabezpečovala verejný poriadok pri vykonávaní testovania neprispôsobivých občanov na ochorenie COVID-19. V súčinnosti s terénnymi sociálnymi pracovníkmi boli títo občania opakovane upozorňovaní na dodržiavanie pandemických opatrení - prekrytie horných dýchacích ciest – rúško, pravidelná dezinfekcia rúk,  dodržiavanie odstupov a v prípade nakazenia dodržanie povinnej karantény. |
| **1.3. Investovanie do vzdelania, zručností a celoživotného vzdelávania** | **1.3.2 Základné školy** | * **Podpora opatrení na zlepšenie školského výkonu a motivácie žiakov k absolvovaniu najvyššie možného stupňa vzdelania na lokálnej úrovni**

**Vyhodnotenie cieľa za rok 2021**Mesto Vrútky je zriaďovateľom Základnej školy H. Zelinovej a Spojenej školy. Ich výchovno-vzdelávacia činnosť je dokumentovaná a hodnotená vo vyhodnocovacích správach spracovaných v zmysle Školského zákona za školský rok 2020/2021. Tieto správy sú schvaľované v Mestskom zastupiteľstve vo Vrútkach každoročne na decembrovom zasadnutí. V rámci Školských vzdelávacích programov sú vyčlenené z voliteľných hodín v Rámcovom učebnom pláne základných škôl po 1 hodine na vytvorenie samostatných predmetov zameraných na matematiku a slovenský jazyk, z ktorých žiaci robia prijímacie pohovory na stredné školy,-motivovanie žiakov ZŠ prostredníctvom výchovných exkurzií na Dni otvorených dverí v stredných školách okresu,-realizácia besied žiakov 9. ročníkov a odborníkov z praxe v takých odvetviach, ktorých učebné odbory ponúkajú martinské stredné odborné školy.V školskom roku 2020/2021 navštevovalo Spojenú školu org. zložku ZŠ spolu 21 deviatakov. Úspešnosť žiakov na prijímacích skúškach na SŠ je nasledovná: 4 žiaci prijatí na gymnázium, na SOŠ umeleckú prijatý 1 žiak, na SOŠ 4. ročné 12 žiakov  na SOŠ 3. ročnú prijatí 3 žiaci a na SOŠ 2. ročné prijatí 1 žiak.Základnú školu Hany Zelinovej navštevovalo v školskom roku 2020/2021 spolu 38 deviatakov. Úspešnosť žiakov na prijímacích skúškach na SŠ je nasledovná: 3 žiaci prijatí na 5. ročné bilingv. gymnázium, 10 žiakov na 4. ročné gymnázium, na SOŠ prijatí 24 žiaci, na umelecké SOŠ prijatí 3 žiaci.Dotácie z rozpočtu mesta pre o.z. pri základných a materských školách v roku 2021 neboli pridelené vzhľadom na dopady mimoriadnej situácie v súvislosti s pandémiou nového koronavírusu. |
| * **Projekty na zvýšenie záujmu žiakov základných škôl o odborné vzdelávanie a prípravu vrátane podpory projektov na zvýšenie prírodovednej, finančnej a matematickej gramotnosti žiakov**

**Vyhodnotenie cieľa za rok 2021**- Podpora kontinuálneho vzdelávania pedagógov v oblasti prírodovednej, finančnej a matematickej gramotnosti s cieľom získať nové vedomosti a modernými formami ich prenášať na žiakov,- účasť žiakov škôl v medzinárodnom testovaní PIRLS matematickej a prírodovednej gramotnosti, účasť žiakov v medzinárodných súťažiach Matematický klokan, Max a Maxík, zapojenie sa do matematických a prírodovedných súťaží-zapojenie škôl do projektových výziev MSVVaŠ ako sú: Evniromentálny projekt, EKOSTOPA, ZELENÁ ŠKOLA, do okresnej súťaže Deň zeme,-zapojenie sa ZŠ Hany Zelinovej do projektov vyhlásené ministerstvom školstva Jarná škola, Letná škola, Spolu múdrejší – projekt bol zameraný k zlepšeniu a zvýšeniu vedomostí, zručností a vzájomnej interakcie žiakov, ktorí najviac pociťovali nedostatok prezenčného vyučovania počas doby, kedy bolo vyučovanie v školách iba dištančnou formou, z dôvodu zhoršenej pandemickej situácie spôsobené novým koronavírusom,- poskytnutá finančná podpora Mesta Vrútky a zapojenie škôl do projektu Študuj dopravu v spolupráci s MDV a RR SR, Žilinského samosprávneho kraja a Železníc SR, železničných spoločnosti, ktorú organizuje Stredná odborná škola dopravná v Martine**.** |
| **2. ŽIVOTNÉ PROSTREDIE A ENVIRONMENTÁLNA INFRAŠTRUKTÚRA** | **2.1 Ochrana životného prostredia a presadzovanie efektívnosti využívania zdrojov. Podpora prechodu na nízkouhlíkové hospodárstvo vo všetkých sektoroch.** | * **Príprava na opätovné použitie, zhodnocovanie odpadov vrátane výstavby a rekonštrukcie zariadení na triedený zber komunálnych odpadov**

**Vyhodnotenie cieľa za rok 2021**Separácia odpadov: Ku dňu 15.1.2022 bolo z celkového množstva komunálneho odpadu vyseparovaných cca 1 176,972 t. Úroveň vytriedenia komunálnych odpadov k  15.1.2022 činí 27,36 %. Hoci separácia napreduje, zákonnom stanovenú úroveň separácie 50%, ktorú sme povinní od r. 2020 dodržiavať, sme nedosiahli. V roku 2021 sa podarilo v centre mesta navýšiť počet nádob na separovaný zber papiera o 7 ks a od júla 2021 mesto zaviedlo zber biologicky rozložiteľného kuchynského odpadu z 23 stojísk. Zároveň v novembri tento počet nádob na kuchynský odpad vzrástol o ďalšie 4 ks. Mesto naďalej pokračovalo v likvidácii bioodpadu zo zelene (tráva, lístie, konáre) vo vlastnej réžii, pridanou hodnotou bolo využívanie mulčovača na väčších trávnatých plochách, čo eliminovalo potrebu odvozu pokosenej trávy, ako aj využitie drviča na drvenie konárov a drevnej hmoty.Likvidáciu komunálneho odpadu v roku 2021 Mesto Vrútky financovalo vo výške 312 621,32 €, čo činí v prepočte 41,41€ na občana a bolo realizované v zmysle výsledkov verejného obstarávania firmou Brantner Fatra, s.r.o. Martin.Mesto nemá zariadenia na zhodnocovanie odpadov a ani v r. 2021 nezahájilo výstavbu takéhoto zariadenia.* **Aktualizácia Programu odpadového hospodárstva, s cieľom zvýšiť využiteľnosť a znížiť skládkovanie odpadov**

**Vyhodnotenie cieľa za rok 2021**Novelou zákona č.79/2015 Z. z. o odpadoch v znení neskorších predpisov bolo zrušené pre mestá a obce vypracovanie programov odpadového hospodárstva v ďalšom období.  |
|  | * **Výstavba zberného dvora**

**Vyhodnotenie cieľa za rok 2021**V súčasnosti ako zberný dvor je využívaný priestor v areáli za MsÚ. Plánovaný priestor na zberný dvor na ploche oproti firme PEEG WOOD sa v súčasnosti využíva na umiestnenie veľkokapacitných kontajnerov pre zber biologicky rozložiteľného odpadu. |
| * **Dobudovanie verejných vodovodov a kanalizácií v lokalitách Karvaša a Bláhovca a Dolné Vrútky**

**Vyhodnotenie cieľa za rok 2021**Opätovne bola podaná žiadosť na Environmentálny fond na rozšírenie verejného vodovodu na ul. Karvaša a Blahovca. V novembri 2021 za začala dlho očakávaná výstavba verejného vodovodu a kanalizácie v hornej časti Ulice Karvaša a Blahovca, čím sa výrazne zvýši komfort bývania v danej lokalite. Mesto sa o túto investíciu uchádzalo už viac ako desaťročie, pre nedostatok zdrojov až doteraz nebola uskutočnená. Rozšírenie vodovodu sa napojí na existujúci rozvod vody v blízkosti hotela Junior. Vzhľadom na veľké prevýšenie sa pre zvýšenie tlaku v budovanom vodovode postaví automatická tlaková stanica. Celková dĺžka rozvodného potrubia je cca 685 m. Splašková kanalizácia PVC DN300 sa napojí na existujúcu kanalizáciu zhruba v rovnakom mieste ako vodovod. Dĺžka stoky je 728 m. Ukončenie stavby je plánované na október 2022. |
| **2.3 Politika udržania a rozvoja plôch zelene v meste** | * **Revitalizácia mestskej zelene**

**Vyhodnotenie cieľa za rok 2021**Tak ako každý rok, aj v r. 2021 sa realizovalo strihanie a údržba živých plotov, orezávanie stromov (predovšetkým pri dopravných značkách, verejnom osvetlení či „pochôdznej“ výške), spiľovanie stromov, výsadba a zalievanie kvetov, kosenie verejných priestranstiev. Využívalo sa mulčovacie zariadenie (ako prídavné zariadenie na traktor Zetor Forterra) na odstránenie burín z krajníc ciest. V letnej sezóne bola zakúpená nová kosačka Etesia s vysokým výkonom kosenia, dostatočnou šírkou záberu a objemným zberným košom, čím sa značne uľahčila činnosť kosenia rovných verejných priestranstiev. Z dôvodu zamedzenia vzniku skratov vzdušného elektrického vedenia na verejnom osvetlení sa vykonal orez stromov na ulici Odbojárov. V pravidelných intervaloch (každý druhý týždeň v mesiaci v dňoch pondelok až streda) bol vykonávaný v meste Vrútky zber bio-odpadu a jeho následné uloženie na skládku. Na chodníkoch a iných spevnených plochách bol opakovane zabezpečený postrek proti burinám. Spoluúčasť na odvoze a likvidácii konárov – brehy Turca.Priebežne bola zabezpečovaná údržba kvetinových výzdob a mobiliáru v parkoch a v centre mesta, novým náterom boli ošetrené drevené časti kvetináčov. Starostlivosť bola venovaná aj priestranstvám pamätníka Karvaša a Bláhovca, pamätníka oslobodenia. Značne obnovený bol pamätník delostrelcom 1. Čsl. armádneho zboru („delo“), kde boli zároveň vymenené 2 nové informačné tabule. Doplnené boli koše na psie exkrementy (ulica M. R. Štefánika, ulica Hájska). |
|  | * **Údržba cintorína a domu smútku**

**Vyhodnotenie cieľa za rok 2021** Celoročne sa zabezpečovalo kosenie, strihanie živých plotov, opiľovanie konárov, zrezávanie stromov prekážajúcich hrobovým miestam. V sledovanom roku bola opätovne vykonaná úprava spevnenia hlavných trás chodníkov na cintoríne, náter vstupnej brány od cesta I/18, náter lavičiek ako aj ostatná bežná údržba. Štrkom sa dosypali hlavné pešie trasy. Zároveň sa pracovníci oddelenia komunálnych služieb ako aj správy cintorína zamerali na vyhrabanie cintorína od lístia a jeho celkovú očistu.* **Verejné priestranstvá**

**Vyhodnotenie cieľa za rok 2021**V roku 2021 vykonali zamestnanci oddelenia komunálnych služieb ochranný náter ďalších poškodených oceľových stĺpov verejného osvetlenia za účelom eliminácie ich korózie. Na ulici Nábrežná 1 – 15 a ulici Švermova 1 – 5 bolo osadených 21 nových LED svietidiel verejného osvetlenia, ktoré zabezpečí vyššiu bezpečnosť obyvateľov ako aj šetrenie finančných zdrojov na elektrickú energiu. Obnovovacím nástrekom bolo ošetrené vodorovné dopravné značenie v meste (priechody pre chodcov, „zebry“, vyhradené parkovacie miesta...), na jar boli vyčistené kanálové vpuste vrátane doplnenia chýbajúcich a výmeny poškodených bahenných košov, umiestnenie veľkokapacitných kontajnerov v rámci jarnej a jesennej očisty mesta, náter drevených častí lavičiek. Zakúpené boli nové malé smetné koše, ktoré postupne nahrádzajú staré a poškodené (predovšetkým na zastávkach). Počas celého roka je pre občanov mesta k dispozícii zberné miesto (za budovou mestského úradu), ktoré poskytuje možnosť dovozu odpadu (papier, elektroodpad, drevo, nebezpečný či objemový odpad...) a to vrátane sobôt (v čase medzi 7.30 – 11.30 hod.). Realizovaná bola zimná údržba ciest a chodníkov, vrátane následného odstránenia posypového materiálu v jarnom období. Zakúpené boli 2 nové žlté nádoby na posyp štrku v rámci zimnej údržby, ako aj zriadená meteostanica s kamerovým systémom na konečnej zastávke ulica Karvaša a Bláhovca.Na ulici Dielenská Kružná I bol namontovaný nový spomaľovací prah („retardér), ako aj nové dopravné zrkadlo za účelom zvýšenia bezpečnosti na tejto komunikácii.Na budove bývalej kotolne (ulica J. Kalinčiaka) a materskej škole (ulica Sv . Cyrila a Metoda) obnova strešného plášťa.Rozšírenie parkovacích plôch na ulici M. R. Štefánika (2 miesta), spevnenie prebehne na jar. r. 2022, Spevnenie plochy na ulici Turcova – kameňodrva frakcia 16/32. |
| **3. KVALITNÉ A DOSTUPNÉ SLUŽBY VEREJNOSTI** |

|  |
| --- |
| **3.1 Ľahší prístup k efektívnym a kvalitnejším verejným službám**. |

 | **3.1.1 Investovanie do sociálnej infraštruktúry a bývania. Obnova vodovodnej siete** | * **Výstavba bytov nižšieho štandardu**

**Vyhodnotenie cieľa za rok 2021**Výzva z OP Ľudské zdroje umožňovala samosprávam uchádzať sa o zdroje na výstavbu nájomných bytov v rámci projektov tzv. prestupného bývania. Vzhľadom k skutočnosti, že obyvatelia Vrútok v r. 2019 formou petície požadovali, aby Mesto Vrútky nerealizovalo projekt komunitného centra ani nepripravovalo projekt prestupného bývania, MsÚ k príprave žiadosti o NFP nepristúpil. (viac v popise aktivít k podopatreniu 1.2.3). Zverejnená bola tiež výzva na rekonštrukciu a výstavbu dopravnej infraštruktúry (cesty a chodníky) v lokalitách s prítomnosťou MRK, do ktorej sa Mesto Vrútky zapojilo v r. 2019 s projektom zameraným na rekonštrukciu miestnych komunikácií na Ul. Sv. Cyrila a Metoda a Mierová vrátane výstavby a rekonštrukcie chodníkov a spevnených plôch v ich bezprostrednej blízkosti. Žiadosť o NFP bola predložená na Ministerstvo vnútra ako SO/RO pre OP Ľudské zdroje, koncom roka 2019, doplnená v rámci formálnej kontroly v r. 2020, a schválená v roku 2021. K realizácii projektu sa pristúpi na jar 2022. |
| **3.1.2 Investovanie do školskej infraštruktúry (predprimárne vzdelávanie, základné školy** | * **Stavebné úpravy a rekonštrukcia budov pre potreby materských a základných škôl,**

**Vyhodnotenie cieľa za rok 2021**1. ŠJ pri MŠ Franc. partizánov – nákup umývačky riadu - 1 378,20 eur.
2. MŠ Franc. partizánov – nákup elektrického klavíra – 599,- eur
3. MŠ sv. Cyrila a Metoda – výmena PVC na schodoch v interiéri MŠ - 1 020,05 eur.
4. ŠJ pri MŠ sv. Cyrila a Metoda – nákup plynovej panvy, kapacita 50 litrov - 3 100,68 eur.
5. ŠJ pri MŠ sv. Cyrila a Metoda – nákup umývačky riadu s príslušenstvom, pracovný stôl s drezom a sprchou - 2788,02 eur.
6. MŠ Nábrežná – oprava podlahovej krytiny v dvoch triedach a dvoch spálňach – 8 139,60 eur.
7. MŠ Nábrežná – vybudovanie dreveného altánku na školskom dvore - 4 000,- eur.
8. v organizačnej zložke MŠ Spojenej školy bolo zrekonštruované III. oddelenie trieda, spálňa, umyvárka a schodisko - podlahy, sanita, chodby, vymaľovanie – 19 919,46 eur.
9. Oplotenie ZŠ H. Zelinovej a Spojenej školy v sume 4 232,- Eur

Spracovanie projektu a predloženie žiadosti o nenávratný finančný príspevok na vypracovanie energetických auditov a prípravu projektu garantovanej energetickej služby v meste Vrútky s názvom „Rozvoj energetických služieb v meste Vrútky“ v rámci aktuálnej výzvy z OP Kvalita životného prostredia – zameraného na vytvorenie podmienok na rekonštrukciu a modernizáciu objektov ZŠ Hany Zelinovej s cieľom zníženia ich energetickej náročnosti. |
| **Dobudovanie/úprava športovísk pre deti/študentov, školských jedální, školských kuchýň, ubytovacích zariadení, bezbariérových prístupov****Vyhodnotenie cieľa za rok 2021*** V spolupráci s mestom Martin bola v r. 2021 otvorená cyklotrasa, ktorá nadväzuje na workoutové ihrisko s odpočinkovou zónou, nabíjacou a servisnou stanicou pre bicykle a elektrobicykle pri mestskom úrade.
* Obnova strešného plášťa technickej budovy – areál mestského kúpaliska
* **Budovanie detských ihrísk**

**Vyhodnotenie cieľa za rok 2021**V roku 2021 bolo výraznou mierou obnovené detské ihrisko v časti Mexiko, kde boli doplnené nové hracie prvky - pružinové hojdačky, vežová zostava so šmýkačkou a pieskovou dopadovou plochou, nový kolotoč, úprava zelene a pod.. Vykonané boli opravy detských ihrísk z dôvodu prirodzeného opotrebovania sa hlavne drevených prvkov ihrísk, ako aj výmena poškodených častí z dôvodu vandalizmu (výmena prvkov a spojovacieho materiálu, nové nátery), vrátane doplnenia štrku v dopadových zónach ihrísk. Demontované bolo detské ihrisko na ulici A. Sládkoviča, pričom ako náhrada sa plánuje vybudovať detské ihrisko v parku pri kine. |
| **3.1.3 Modernizácia a budovanie sociálnej a zdravotníckej infraštruktúry** | * **Dovybavenie zariadenia pre seniorov a DSS**

**Vyhodnotenie cieľa za rok 2021** -- Privolávací systém personál – klient – dobudovanie systému do celého zariadenia ( izby na prízemí, 2. a 3. poschodie ) - Germicídne žiariče (dotácia SPP a MPSVaR) - nábytok na izby nadstavce na pôvodné skrine a police do kúpelní) - elektrické polohovateľné postele s príslušenstvom - kreslá Gavota antidekubitné - 4ks (imobilný klienti) - žehlička – práčovňa - dverná jednotka (vrátnik) - vysávač lístia - multifunkčné náradie (záhradné) - fotoaparát - monitory 2 ks, - počítač 1 ks |
| * **Úprava okolia DSS**

**Vyhodnotenie cieľa za rok 2021**-Záhradné lavičky-Nábytok a vybavenie drevodomčeka na ergoterapie pre klientov ( dar SENIORKO) |
| **3.2 Konkurencie schopný a atraktívny región** | **3.2.1 Podpora fyzickej, ekonomickej a sociálnej regenerácie časti mestských území** | * **Budovanie mestských nájomných bytov v rámci existujúcich brownfieldov**

**Vyhodnotenie cieľa za rok 2021** Mesto Vrútky v záujme zabezpečenia zvýšenia nájomného bývania vo Vrútkach má vo vlastníctve pozemok p.č. KN C 4473 na ulici Nábrežná vo Vrútkach, na ktorom je právoplatné stavebné povolenie na realizáciu výstavby bytového domu s 38 bytovými jednotkami. K tomu má mesto zabezpečenú projektovú dokumentáciu na 38 bytových jednotiek, a to s ôsmimi 3- izbovými, dvadsiatimi 2-izbovými a desiatimi 1-izbovými bytmi bežného štandardu. Mesto zabezpečilo predĺženie platnosti stavebného povolenia uvedeného projektu. Uvedená stavba sa zatiaľ nerealizuje. V priebehu roku 2021 sme začali realizovať prestavbu a kompletnú rekonštrukciu 2 bytových jednotiek na ul Kafendová 4. Predpokladaný termín dokončenia a odovzdania do užívania je 10/2022. Objekt Fatranky zmenil majiteľa na základe čoho následne investor predložil na Mesto Vrútky štúdiu možného realizovania prestavby a dostavby nového bytového domu. |
| * **Modernizácia komplexu futbalový štadión – kúpalisko**

**Vyhodnotenie cieľa za rok 2021**Slovenský futbalový zväz (SFZ) a Únia európskych futbalových zväzov (UEFA) v rámci programu UEFA HatTrick V začali v roku 2021 s realizáciou projektu obnovy futbalovej infraštruktúry v regiónoch. UEFA poskytuje prostredníctvom SFZ finančné prostriedky vo výške 1.000.000,- EUR na realizáciu výmeny umelej trávy na ihriskách s umelou trávou, t. j. na dodávku a montáž umelej trávy na ihriskách s umelou trávou (ďalej aj „projekt“) v desiatich lokalitách v intenciách schémy schválenej Výkonným výborom SFZ s tým, že na výmenu umelej trávy je pre partnera v jednej lokalite alokovaný príspevok vo výške 100.000,- EUR. Partner hradí zostávajúce výdavky projektu výmeny umelého trávnika súvisiace s dodávkou a montážou nového umelého trávnika. Po neúspešnej realizácii verejného obstarávania zo strany SFZ bolo koncom roka 2021 oznámené Mestu Vrútky, že ak má naďalej zájem využiť dotačné možnosti v rámci programu UEFA HatTrick V, musí si celý proces verejného obstarávania zrealizovať samé a zohnať ostávajúce finančné prostriedky, ktoré sú potrebné pre realizáciu celého diela a sú niekoľko násobne vyššie, ako pridelená dotácia. V areáli letného kúpaliska sa väčšie opravy a údržba musia stihnúť pred otvorením sezóny. Budovy aj technologické vybavenie kúpaliska si každý rok žiadajú nevyhnutnú starostlivosť. Nebolo tomu inak ani tento rok, kedy na základe avíza zo strany vodnopólového klubu zabezpečilo Mesto Vrútky výmenu strešnej krytiny na technologickej budove vrátane opravy komína, opravu prívodu vody do bazéna a v neposlednom rade prebrúsenie a nový náter detského bazéna, ktorý sa zrealizoval v rámci uznanej reklamácie. Celkové náklady samosprávy na uvedené opravy činili 9340 €. Taktiež zo strany PVK boli zrealizované každoročné ochranné nátery korodujúcich častí vybavenia areálu letného kúpaliska a to lavičky, zábradlia, vstupy k bazénom.  |
| * **Rozvoj kamerového systému**

**Vyhodnotenie cieľa za rok 2021**Existujúci kamerový systém – dochádza životnosť a funkčnosť - zabezpečovaná doteraz opravami kamier. Mesto Vrútky vypracovalo a predložilo v r. 2021 žiadosť o dotáciu na MV SR na modernizáciu a rozšírenie kamerového systému, nebola však úspešná. Boli navrhnuté a do rozpočtu na rok 2022 zaradené investície na rozšírenie kamerového systému a opravy existujúcich kamier, čím bude zabezpečená ochrana verejného poriadku, ochrana majetku a preventívneho pôsobenia, v budúcom rozpočtovom roku. |
| * **Prvky bezbariérového prístupu**

**Vyhodnotenie cieľa za rok 2021**V roku 2021 bol vybudovaný nový chodník na ul. Karvaša a Blahovca od rázcestia I/18 po ul. Jedľová v dĺžke 740m s dodržaním všetkých zásad bezbariérovosti a zároveň implementáciou prvkov pre slabozrakých. |
| * **Obnova a doplnenie mobiliáru a prvky malej architektúry, ako smetné koše, kvetináče, sochy, fontány, studne**

**Vyhodnotenie cieľa za rok 2021*** odpadkové smetné koše (doplnené, vymenené, opravené) – plasty 63 ks, sklo 37 ks, papier – 16 ks
* opravené 3 ks a dodané 2ks nových košov na psie exkrementy (Hájska, M. R. Štefánika) a 6 ks malých smetných nádob (zastávky),
* opravené veľkokapacitné kontajnery a 1100 litrové smetné nádoby
* oprava lavičiek na sedenie v intraviláne mesta v počte 24 ks – vymenené betónové podstavce, dosky a náter lavičiek
* oprava poškodených lavičiek v centre mesta, na ulici S. H. Vajanského, na cinoríne
* náter oceľových stĺpov verejného osvetlenia
* 2 ks nových žltých nádob na štrk (zimná údržba)
* nová zastávka pri budove mestského úradu, vrátane stojana na bicykle
 |
| * **Dokončenie pešej zóny**

**Vyhodnotenie cieľa za rok 2021**Je pripravený realizačný projekt II. etapy rekonštrukcie pešej zóny. V roku 2020 nebola vyhlásená výzva na rekonštrukciu pešej zóny, ani schválené finančné prostriedky na realizáciu. V  roku 2021 sa Mesto Vrútky zapojilo do vyhlásenej výzvy z eurofondov na revitalizáciu vnútroblokov sídlisk, podaná žiadosť prechádza hodnotiacim procesom. |
| * **Podpora rozvoja športových a voľnočasových aktivít na pôde mesta**

**Vyhodnotenie cieľa za rok 2021**Z dôvodu pandémie Covid-19 sa tradičné plánované podujatia ako Jarný beh Vrútok - olympijský deň, Vrútocký deň športu, športové aktivity počas Medzinárodného dňa detí nemohli uskutočniť. Zrealizovali sme aspoň jubilejný 40. ročník Silvestrovského behu zdravia, ktorý bol v obmedzenom režime iba pre očkovaných a prekonaných športovcov koronavírusom vírusom SARS-CoV-2.Mesto zorganizovalo 2 cyklokampane. Prvou bola „Do práce na bicykli 2021“, ktorá bola z tradičného mesiaca máj presunutá na mesiac jún. Zapojili sa do nej jednotlivci, ale aj súťažné tímy, ktoré pôsobia na území mesta Vrútky. Myšlienkou aktivity bolo prezentovať záujem širokej verejnosti používať bicykel ako štandardný dopravný prostriedok pri ceste do práce a z práce. Svojim aktívnym prístupom sme prispeli k zlepšeniu zdravia obyvateľov, k zníženiu podielu individuálnej automobilovej dopravy v našom meste a následne aj ku zvýšeniu kvality života v ňom. **Aktivita trvala od 1. do 30.6.2021.** Druhou kampaňou bola akcia „Na kolesách proti rakovine“, ktorá bola zorganizovaná v rámci Martinského bicyklového dňa. Štart podujatia sa začínal netradične na Vrútkach a svojou účasťou ho poctila aj županka Erika Jurinová. Novou cyklotrasou spájajúcou mestá Vrútky a Martin sa účastníci premiestnili na námestie do Martina, kde sa ku ním pridali ďalší cyklisti. Cieľ podujatia bol v obci Žabokreky.Mesto Vrútky podporuje rozvoj športových aktivít aj formou finančných dotácií pre športové kluby, združenia. Zreteľ pri prideľovaní dotácií v oblasti športu dala príslušná komisia pri MsZ na podporu mládeže. Aby práve táto cieľová skupina mohla rozvíjať svoje športové nadanie, prerozdelilo mesto na tento účel sumu 17 400 € nasledovne:\* HK Kometa Vrútky: 6 400 €\* O.Z. Active Kids, Vrútky: 1 500 €\* TJ Sokol Vrútky: 500 €\* PVK Vrútky: 3 500 €\* FK Attack Vrútky: 4 000 €\* TJ Lokomotíva Vrútky: 1 500 € Voľnočasové aktivity podporuje mesto Vrútky prostredníctvom CVČ Domino vo Vrútkach. Počas školského roka zabezpečuje pravidelnú činnosť z oblastí telovýchova a šport, prírodné vedy a technika, spoločenské vedy a estetika. Bohatou ponukou záujmových útvarov vytvára deťom a mládeži podmienky pre zmysluplné využívanie voľného času a rozvíjanie ich talentu a nadania. Z dôvodu pandémie Covid-19 bola však táto činnosť v roku 2021 značne obmedzená. |
| * **Zhodnotenie priestoru autobusového nástupišťa**

**Vyhodnotenie cieľa za rok 2021**V r. 2019 bola zrealizovaná základná oprava, úprava, nátery zo strany nového majiteľa a uzatvorené zmluvné vzťahy s mestom Vrútky na zabezpečenie čistoty, kosenia a zimnej údržby uvedeného priestoru. Prebiehali rokovania s vlastníkom spoločnosti Organizátor RIDS ohľadom podmienok riešenia modernizácie priestoru. |
| * **Budovanie cyklotrás**

**Vyhodnotenie cieľa za rok 2021**V zmysle niekoľko rokov avizovanej snahy o vybudovanie spoločných cyklotrás s Mestom Martin boli v roku 2020 vďaka schváleným eurofondom v celkovej zazmluvnenej sume 64 000,60 € zrealizované stavebné práce na cyklotrase Martin – Vrútky, časť Vrútky popri rieke Turiec. Tento úsek bol dokončený na jar 2021 a slávnostne odovzdaný širokej cyklistickej verejnosti. Vrútocký úsek cyklotrasy Martin-Vrútky otvoril 16. júna 2021 primátor Branislav Zacharides za účasti županky Eriky Jurinovej, podpredsedu ŽSK Petra Webera a viceprimátorky mesta Martin Tatiany Červeňovej.Popri plánovanej cyklotrase smerujúcej cez Vrútky smer Strečno – Žilina v roku 2020 mesto dobudovalo oddychovú zónu neďaleko mestského úradu v zazmluvnenej hodnote 44 618,20 € Následne bola nainštalovaná a spustená do prevádzky nabíjačka na elektromobily a elektrobicykle, ktorá bude slúžiť širokej verejnosti. |
| **3.2.2 Ochrana, propagácia a rozvoj kultúrneho a prírodného dedičstva** | * **Obnova a revitalizácia najvýznamnejších kultúrnych pamiatok a kultúrnych zariadení (kino 1. Máj, izba H.Zelinovej, budova Mestského úradu)**

**Vyhodnotenie cieľa za rok 2021****Otvorenie stálej expozície dejín železničného mesta** Počas Dní mesta Vrútky 2021, ktoré sme oslávili v roku 150. výročia príchodu železnice do Vrútok, sa udialo aj slávnostné otvorenie stálej expozície dejín železničného mesta. Jej zbierky budú určite rokmi bohatnúť. Na zriadení expozície sme vyčlenili nevyužité bývalé priestory Mestskej knižnice Hany Zelinovej. Na rekonštrukciu miestností pre výstavné účely sme sa pokúsili získať aj externé zdroje. Boli sme úspešní a s pomocou financií EÚ z programov cezhraničnej spolupráce sme mohli zabezpečiť nevyhnutné stavebné práce dotýkajúce sa rekonštrukcie elektroinštalácie, ako aj novej podlahy, stropov, osvetlenia, vymaľovania miestností a osadenia nových dvier. Neskôr sme zakúpili výstavné vitríny a postupne začali inštalovať exponáty. S exponátmi nám pomohlo Slovenské národné múzeum v Martine, Považské múzeum v Žiline, aj Oravské múzeum P. O. Hviezdoslava v Oravskom Podzámku, Žilinská univerzita a mnoho obyvateľov Vrútok, ktorí prispeli rukou k dielu a pomohli pri štarte otvorenia múzea.**Opravy elektroinštalácie v Kine 1. máj** Najväčší vrútocký kultúrny stánok, Kino 1. máj, nemohlo kvôli pandémii koronavírusu slúžiť svojmu hlavnému účelu, konaniu kultúrnych podujatí. Nútené prerušenie jeho prevádzky mesto využilo na nevyhnutné opravy. Dotýkali sa niekoľko desaťročí starej elektroinštalácie, ktorá už nevyhovovala súčasným technickým normám. Budova má nové rozvodné skrine, menili sa tiež elektrické rozvody a osvetlenie v kinosále a vstupných sálach vrátane únikových východov. Nanovo omietnuté a vymaľované sú časti steny, ktoré v minulosti poškodila zatekajúca voda.**Obnova Pamätníka delostrelcom 1. čsl. armádneho zboru**Dotáciu na obnovu pamätníka vo výške 5 500 € získalo naše mesto z Úradu vlády SR, ktorý vyhlásil výzvu na obnovu vojnových pamätníkov. Nový vzhľad nedostal iba podstavec pod húfnicou. Pribudla tiež slávnostná plocha pred ním a do dvoch stojanov sa vrátili informačné tabule, ktoré všetkých návštevníkov oboznámia s priebehom vojnových udalostí na území nášho mesta. Za odpracované brigádnické hodiny ďakujeme viacerým skupinám nadšencov vrátane členov Športového klubu ASF a Klubu vojenskej histórie Dubná skala.**Nový prístrešok pre bicykle a zástavka pred mestským úradom**Vďaka grantu z Nadačného fondu Slovenských elektrární v Nadácii Pontis bude mať kvalitnejšiu cyklodopravu dvanásť slovenských miest a obcí. Medzi nimi aj Vrútky, ktoré získali grant vo výške 7 600 € na vybudovanie nového prístrešku pre bicykle pred mestským úradom. Skultúrneniu tohto priestoru pomohli aj vlastné zdroje mesta, vďaka ktorým starú autobusovú zástavku s roky zatvoreným novinovým stánkom nahradila nová moderná konštrukcia. |
|  |  | * **Rozvoj lokálnej umeleckej tvorby, folklorizmus**

**Vyhodnotenie cieľa za rok 2021**Hoci nám tento rok prísne hygienické opatrenia zväzovali ruky, Mesto Vrútky nezrušilo úplne organizáciu kultúrnych podujatí a v čase uvoľnení sa uskutočnili nasledovné:- od februára zdobia Sobášnu sieň Mestského úradu obrazy Ing. arch. Kristíny Šubjakovej. 76. výročie oslobodenia Vrútok sme si v komornej atmosfére pripomenuli 9. apríla. V Kine 1. máj sa 14. júla uskutočnil koncert SÓLISTOV DONSKÝCH KOZÁKOV. - Minuloročné 110. výročie postavenia vrútockej synagógy sme si pripomenuli  [18. júla](https://www.facebook.com/permalink.php?story_fbid=4106056572782698&id=135793033142425&__cft__%5b0%5d=AZWcVmthsYgJIt0u2uiOqWVWRCV8MS8AFRSSL7z1KM12wnWDsrtddap4yh4roAGHmXlLAyNpzpniixw4dO_CWbkdUXB0Fsat9VFlI5tFQgj_dKOiMwRB3x8rnC98PVwgOUYWiuvEC9ldEsL_XqSdnKj3bRyK9mIgq0pdv-tZADxng3vwtXbzYG8vclSl1eX8Q9o&__tn__=%2CO%2CP-R) v kultúrnej sále Kriváň. Spomienkového aktu sa zúčastnili predseda židovskej obce Pavel Frankl a riaditeľka OZ Post Bellum SK Sandra Polovková. Podujatie vrcholilo koncertom speváčky a hudobníčky Karin Sarkisjan, ktorá potešila návštevníkov svojím výnimočným podaním židovských a arménskych skladieb. Na druhý deň 19. júla navštívil Vrútky Veľvyslanec Štátu Izrael pán J.E. Boaz Modai, ktorý sa zúčastnil odhalenia pamätnej tabule na mieste kde stál Hotel Wachsberger a Memoriálu "Stopami ukrývaných detí". Tento memoriál je postavený na skutočnom životnom príbehu pamätníka Eliho Vaga žijúceho v Izraeli, s ktorým sme sa aj spojili online. Počas jedného týždňa putujú jeho účastníci po miestach, kde počas 2. svetovej vojny žil, ukrýval sa a odvážne putoval dvanásťročný Eli spolu so svojou sestrou Ester...- Od 20. augusta vystavoval v kultúrnej sále Kriváň svoje obrazy Ateliér Vladimíra Báthoryho. Výročie SNP sme si na pamätných miestach pripomenuli 27. augusta. V posledný augustový deň sa pre našich jubilantov uskutočnil v Kine 1. máj koncert Marty Križanovej. - Oslavy nášho mesta (9.9. – 12.9.) nenechali nikoho na pochybách, že sme železničným mestom a že sa hrdo k tejto tradícii hlásime. 150. výročie výstavby Košicko – bohumínskej železnice (úseku Poprad – Žilina) sa premietlo do viacerých podujatí zameraných na modernú a ekologickú dopravu a mobilitu. Takým bola aj počiatočná akcia osláv Študuj dopravu, na ktorú prišiel v mene ministra dopravy a výstavby Andreja Doležala pozdraviť Vrútočanov štátny tajomník Jaroslav Kmeť. Následne spolu s primátorom Branislavom Zacharidesom, podpredsedom ŽSK Petrom Weberom a ďalšími hosťami slávnostne uviedli do života Stálu expozíciu železničného mesta inštalovanú v bývalých priestoroch knižnice H. Zelinovej. Jej exponáty obohatila aj putovná výstava Považského múzea v Žiline venovaná 150tke železnice. Okrem Vrútockého jarmoku, kde bol hlavným ťahúňom v rámci kutúrneho programu koncert Zuzany Smatanovej, konal aj už tretí ročník Farmárskeho dňa, ktorý tradične pripravujú členovia oblastnej organizácie Slovenského zväzu záhradkárov – Karvaša a Blahovca. Jeho návštevnosť každým rokom rastie. Kultúrny program na pešej zóne obohatili jazdy parným vlakom. Pre verejnosť ich v spolupráci so samosprávou zabezpečili členovia Spolku Výhrevne Vrútky. Mestské oslavy sa zavŕšili v nedeľu Službami božími s požehnaním mestu v Evanjelickom a.v. kostole Dr. Martina Luthera a Martinským bicyklovým dňom, ktorý sa začínal netradične na Vrútkach a svojou účasťou ho poctila aj županka Erika Jurinová. - Po Dňoch mesta 17. septembra otvorilo v Kriváni v spolupráci s mestom Vrútky Turčianske kultúrne stredisko v Martine výstavu členov Štúdia turčianskych neprofesionálnych výtvarníkov. Od 3. novembra si mohli občania na pešej zóne vo Vrútkach prečítať 15 príbehov našich pamätníkov z obdobia 2. svetovej vojny a Slovenského štátu. Skutočné príbehy ľudí, ktorí čelili hrôzam nacizmu, boli doplnené na exteriérovej panelovej výstave autentickými fotografiami od Tomáša Halásza. Jedenásteho novembra o 11. hodine a 11. minúte zazneli v mnohých mestách kostolné zvony. Deň červených makov a vojnových veteránov sme si pripomenuli na cintoríne hrdinov SNP v Priekope. Na sklonku roka 2021 boli v Sobášnej sieni inštalované obrazy výtvarníkov Ateliéru Vladimíra Báthoryho. Sobášnu sieň tak budú zdobiť aj počas nasledujúceho roku dielka, na ktorých sú zobrazené zákutia nášho mesta.  |
| **4. PODPORA PODNIKANIA, VÝSKUMU A INOVÁCIÍ** |

|  |
| --- |
|  |

**4.2 Zlepšenie prístupu k informáciám a komunikačným technológiám a zlepšenie ich využívania a kvality** | * **Podpora zavádzania širokopásmového pripojenia a siete novej generácie a budovania regionálnych sietí otvorených pre všetkých operátorov**

**Vyhodnotenie cieľa za rok 2021**Širokopásmové pripojenie je k dispozícii v budove MsÚ a SENIOR VRÚTKY, plánujeme o tomto pripojení aj v budove Kriváň. Regionálna sieť otvorená pre všetkých operátorov je cieľ prevzatý z cieľov nadradeného regiónu.V roku 2021 bol vysúťažený dodávateľ z finančných prostriedkov v celkovej sume 14 400 € pre Mesto Vrútky na základe schválenej Žiadosti o poskytnutie NFP projektu WiFi pre Teba v meste Vrútky z vyhlásenej výzvy č. OPII-2018/7/1-DOP Úradom podpredsedu vlády Slovenskej republiky pre investície a informatizáciu. Išlo o vybudovanie bezplatného WIFI pripojenia pre občanov aj návštevníkov mesta prostredníctvom bezdrôtových prístupových bodov na verejných priestranstvách. K pokrytiu verejných priestranstiev WIFI pripojením bolo nainštalovaných 8 ks externých a 3 ks interných prístupových bodov vrátane príslušenstva. Zo strany mesta je potrebné zabezpečiť internetové pripojenie WIFI siete.**Možnosti pripojenia na bezplatné Wifi:**1)Námestie S. Zachara pred MsÚ vrátane oddychovej zóny2) Zóna v okolí detského ihriska na Ul. Švermova3) Pešia zóna od železničnej stanice po Kultúrnu sálu Kriváň4) Oddychová zóna v parku situovaného pred Kinom 1. máj5) Oddychovo – rekreačná zóna v Mexiku, park s detským ihriskom6) Futbalový štadión mesta Vrútky7) Klientské priestory mestského úradu8) Mestská knižnica Hany Zelinovej9) Zariadenie pre seniorov a Dom sociálnych služieb Vrútky SENIOR |
| **5.MODERNÁ A PROFESIONÁLNA VEREJNÁ SPRÁVA** |

|  |
| --- |
| **5.1 Budovanie kapacít nositeľov politík zamestnanosti, vzdelávania, sociálnych politík a sektorových a územných stratégií** |

 | * **Podpora boja proti korupcii a transparentné verejné obstarávanie**

**Vyhodnotenie cieľa za rok 2021**Pri zadávaní zákaziek Mesto Vrútky uplatňuje princíp rovnakého zaobchádzania, princíp nediskriminácie uchádzačov alebo záujemcov, princíp transparentnosti a princíp hospodárnosti a efektívnosti.**V roku 2021 sme v rámci verejného obstarávania realizovali:**Mesto Vrútky v roku 2021 realizovalo množstvo zákaziek s nízkou hodnotou na dodanie tovaru, uskutočnenie stavebných prác, poskytnutie služby a na potraviny, ktoré v zmysle § 117 ods. 6 zákona č. 343/2015 Z. z. o verejnom obstarávaní pravidelne zverejňuje v profile verejného obstarávateľa ako aj zákazky z elektronického trhoviska v zmysle § 111 ods. 2 zákona a v zmysle § 10 ods. 10.**V rámci realizácie zákaziek s nízkou hodnotou Mesto Vrútky realizovalo napríklad:****„*Vypracovanie účelového energetického auditu a príprava projektu garantovanej energetickej služby pre objekty Základnej školy Hany Zelinovej vo Vrútkach*“**- hodnota: **15 060 s DPH** / 12 550 bez DPHPredmetom zákazky je poskytovanie energetického poradenstva vo forme vypracovania energetického auditu zahŕňajúceho štyri budovy ZŠ Hany Zelinovej vo Vrútkach a príprava projektu garantovanej energetickej služby pre tieto objekty.Projekt je zameraný na realizáciu dvoch podaktivít aktivity Rozvoj energetických služieb na regionálnej a miestnej úrovni v rámci 53. výzvy na predkladanie žiadostí o poskytnutie nenávratného finančného príspevku č. OPKZP-PO4-SC441-2019-53 vyhlásenej Slovenskou energetickou a inovačnou agentúrou ako sprostredkovateľským orgánom pre Operačný program Kvalita životného prostredia v zastúpení Ministerstva životného prostredia Slovenskej republiky ako riadiaceho orgánu pre Operačný program Kvalita životného prostredia.Podaktivita C1 - Vypracovanie účelového energetického auditu štyroch budov Základnej školy Hany Zelinovej.Podaktivita C2 - Príprava projektu GES pre 4 budovy ZŠ Hany Zelinovej***„Vypracovanie nízkouhlíkovej stratégie mesta Vrútky*“**- hodnota: **15 480 s DPH** /12 900 bez DPHVypracovanie nízkouhlíkovej stratégie mesta Vrútky v zmysle odporúčaného rozsahu:1) zhrnutie cieľov a výsledkov stratégie (krátky prehľad) vrátane opisu regionálneho využitia nízkouhlíkovej stratégie;2) stručný popis a charakteristika územia, pre ktoré je stratégia vypracovaná;3) identifikácia relevantného orgánu, ktorý bude stratégiu schvaľovať a spôsob schvaľovania stratégie;4) bilancie emisií skleníkových plynov vrátane zohľadnenia dopadu na znečisťujúce látky do ovzdušia:5) celková stratégia:a) súčasný stav využívania energie celkovo a v členení podľa jednotlivých sektorov;b) plány a ciele:- indikatívny záväzok zníženia emisií skleníkových plynov vyjadrený ako percentuálny podiel vposlednom roku platnosti stratégie (cieľovom roku) voči súčasnému stavu a absolútna hodnota plánovaného ročného znižovania v t/rok od roku schválenia stratégie až po cieľový rok;- plánované zníženie spotreby alebo potreby energie/využívanie energie z obnoviteľných zdrojov energie/zníženie emisií skleníkových plynov podľa jednotlivých sektorov;- predpokladaný dopad na kvalitu životného prostredia najmä s ohľadom na znečisťujúce látky do ovzdušia;6) plánované aktivity a opatrenia po dobu platnosti stratégie7) neoddeliteľnou súčasťou nízkouhlíkovej stratégie je aj aktualizácia koncepcie rozvoja mesta v oblasti tepelnej energetiky so zohľadnením klesajúceho dopytu po využiteľnom teple a stanovením postupu následného optimálneho prispôsobenia sa distribúcie a výroby tepla.**„*Stavebné úpravy chodníka na ul. Karvaša a Blahovca od rázcestia I/18 po ul. Poľná*“**- hodnota: **129 782,41 s DPH** / 108 152,01 bez DPHPredmetom riešenia je vybudovanie chodníka s normovou šírkou 1,5m po ľavej strane na ul. Karvaša a Blahovca, vedúcej od cesty I/18 až po ul. Poľná, následne vybudovanie nástupných plôch MHD šírky 1,7m pri existujúcej ako aj pri navrhovanej premiestnenej zastávke. Z dôvodu neodtekajúcej zrážkovej vody na ul. Poľná je potrebná aj úprava spomínanej existujúcej miestnej komunikácie, to znamená výmenu asfaltového krytu, ako aj vybudovanie odvodňovacieho žľabu a obrubníkov, aby zrážková voda z ul. Poľná odtekala priamo do existujúcich vsakovacích cestných vpustí na ul. Karvaša a Blahovca. Vjazd na súkromné pozemky a na priechod pre chodcov budú rozlíšené farebne odlišnou zámkovou dlažbou. Odvodnenie cesty ako aj chodníka bude od križovatky I/18 po km 0, 758 400 zabezpečené existujúcim systémom cestných vpustí v komunikácií Karvaša a Blahovca, ktoré sú napojené do samostatných vsakovacích jám. Konštrukcia chodníkov je navrhnutá zo zámkovej dlažby Nábehy vjazdov k rodinným domom budú zabezpečené bezbariérovou úpravou- zámková dlažba Rozšírenie a budovanie chodníkov sa vykoná na úkor existujúcich trávnatých plôch. Chodník bude od miestnej komunikácie oddelený cestným obrubníkom, od častí zelene – záhradným obrubníkom. Toto riešenie si vyžiada odstránenie existujúceho stromoradia, ktoré svojím koreňovým systémom narúša konštrukciu vozovky. Začiatok chodníka je z križovatky ciest Karvaša a Blahovca a ulice Francúz. Partizánov, koniec je umiestnený v križovatke ciest Karvaša a Blahovca a ulice Poľná. Vjazdy k rodinným domom sú navrhnuté bezbariérovo. Bezbariérovo je tiež upravený chodník pred priechodom pre chodcov a koniec úseku, navrhnutý z dlažby pre nevidiacich pozostávajúci zo signálneho a varovného pásu. Chodník je v začiatku úseku napojený na existujúci chodník na ulici Francúzskych Partizánov. Dĺžka novovybudovanej trasy chodníka je cca 759m. Úprava existujúcej miestnej komunikácie na ul. Poľná bude dĺžky cca 40m. **„*****Nákup traktorovej kosačky“***- hodnota: **37 131,68** – konečná suma po leasingu s DPH / 34 752 – obstarávacia cena s DPHUzatvorená leasingová zmluva, s výškou akontácie 8 000 s DPH na 48 mesiacov, kosačka ETESIA H 124D.**„*Zber a zhodnotenie biologicky rozložiteľného kuchynského odpadu v meste Vrútky*“**- hodnota: **21 028,884 s DPH** /17 524,07 bez DPHPredmetom zákazky je poskytnutie služby za účelom triedenia biologicky rozložiteľného kuchynského odpadu, jeho zber, odvoz a zhodnotenie v zmysle Vyhlášky č. 371/2015 Z. z. v znení neskorších predpisov.***„Prístrešok pre bicykle a Autobusový prístrešok“***- hodnota: **20 165,30 s DPH** / 24 198,36 s DPHPredmetom riešenia je vybudovanie novej základovej platne, spevnenej plochy (chodníka) a následného dodania a montáže oceľového Prístrešku pre bicykle pred budovou MsÚ vo Vrútkach na parcele č. KN-C 78 k.ú Vrútky. Rovnako je súčasne predmetom riešenia aj montáž a dodanie Autobusového prístrešku na jestvujúcej spevnenej betónovej ploche (pôvodná zastávka MHD). **„*Nákup nákladného motorového vozidla*“**- hodnota:32 580 – obstarávacia cena / **33 657,60** – konečná suma po leasinguVysúťažené vozidlo GAZelle NN 4x2.***„Zabezpečenie rozvozu a donášky teplej stravy (obedov) pre občanov s trvalým pobytom na území mesta Vrútky“***- hodnota: do 10 191,89 € bez DPH / **12 230,26**6 € s DPHZabezpečenie rozvozu a donášky obedov pre imobilných občanov s trvalým pobytom na území mesta Vrútky.***„III. etapa stavebných prác v priestoroch MŠ 1.Čsl. brigády 39 – Spojená škola M. R. Štefánika, Vrútky“***- hodnota:16 599,55 € bez DPH / **19 919,46 €** s DPHPredmetom zákazky je vykonanie stavebných prác pri výmene výplní okenných otvorov, maliarskych prác, výmene podlahovej krytiny, demontážnych prác, výmeny obkladov, dlažby, výmena sanity vrátane murárskych prác na objekte v budove MŠ 1 Čsl. brigády 39 vo Vrútkach.**„*Stavebné úpravy chodníka na ul. Lesná“***- hodnota:26 559,00 € bez DPH/ **31 870,80 €** s DPHZvýšenie bezpečnosti chodcov na frekventovanej miestnej komunikácii ul. Lesná.Predmetom riešenia sú stavebné úpravy spojené s rekonštrukciou jestvujúceho chodníka na ulici Lesná východný chodník so šírkou 1,5 – 3,00 m po pravej strane smer MŠ Francúzskych partizánov.**„*Aktualizácia projektovej dokumentácie:* „*Revitalizácia pešej zóny II. časť ul. 1. Čsl. Brigády, Vrútky“***- hodnota: **16 800 €,** zhotoviteľ nie je platca DPH**„*Rekonštrukcia časti sústavy verejného osvetlenia na Ul. Sv. Cyrila a Metoda, Mierová a Chotárna vo Vrútkach*“**- hodnota: 62 709,71 bez DPH / **75 251,65** s DPHRekonštrukcia časti sústavy verejného osvetlenia je realizovaná v rámci rekonštrukcie chodníkov na Ul. Sv. Cyrila a Metoda, Mierová a Chotárna vo Vrútkach, z dôvodu nevyhovujúceho stavu súčasnej sústavy verejného osvetlenia (korózia a nevyhovujúca statika oceľových stĺpov verejného osvetlenia, zastaralé a energeticky náročné typy svietidiel verejného osvetlenia, absencia priechodov pre chodcov na predmetných komunikáciách).***„Opravy, kontroly a údržby verejného osvetlenia v meste Vrútky“***- hodnota: do 66 666,67 € bez DPH na 3 roky **/ do 80 000,00 €** s DPH na 3 rokyPotreba ďalšieho kontinuálneho zabezpečovania funkčnosti sústavy verejného osvetlenia v Meste Vrútky aj po termíne 01.01.2022, a s tým kauzálne spojené zabezpečenie bezpečnosti obyvateľov v meste.***„Vyregulovanie UK v bytovom dome*** ***ul. Sv. Cyrila a Metoda 72,74,76, Vrútky“***- hodnota: 11 125,78 bez DPH / **13 350,94** s DPH* vypracovanie projektovej dokumentácie na vyregulovanie systému vykurovania,
* dodanie a montáž vyvažovacích ventilov s lineárnou charakteristikou
* hydraulické vyregulovanie vykurovacej sústavy,
* dodanie a montáž termostatických ventilov, ventilov spiatočky
* prednastavenie termostatických ventilov a hlavíc
* po začatí vykurovacieho obdobia vykonať konečné nastavenie regulačných ventilov.

***„Vyspravenie výtlkov a výškových úprav vodovodných a kanalizačných poklopov , úprava mreží cestných vpustí na miestnych komunikáciách v meste Vrútky“***- hodnota: 58 334 € bez DPH / **do 70 000 €** s DPHPotrebná oprava výtlkov po zimnom období, prípadne vzniknutých iným spôsobom pre zabezpečenie plynulosti a bezpečnosti cestnej premávky.**Podlimitné zákazky nie bežne dostupné na trhu a nadlimitné zákazky:****„Výstavba chodníkov a rekonštrukcia miestnych komunikácií vo Vrútkach“**- hodnota: **269 840,77 €** s DPH / 224 867,31 € bez DPH- podlimitná zákazkaMiestom vykonania Diela je: Mesto Vrútky, parcely prislúchajúce k jednotlivým stavebným objektom: SO 01: Nový chodník na Ul. sv. Cyrila a Metoda, parc. č. KN-E 4317, KN-C 336, 337 k.ú. Vrútky;SO 02: Nový chodník na Ul. Mierová, parc. č. KN-E 4321, KN-C 436, 443, 444, 445/1, 435/1k.ú. Vrútky;SO 03: Nový chodník na Ul. Chotárna, parc. č. KN-C 445/1 k.ú. Vrútky;SO 04: Rekonštrukcia komunikácie a chodníka na ul. Sv. Cyrila a Metóda parc. č. KN- C 4314, 4317, 4316, 4323, 4319;SO 05: Rekonštrukcia komunikácie a chodníka na ul. Mierová parc.č. KN-C 4321, 4320 k.ú. Vrútky;SO 06: Spevnená plocha pred Kinom l. máj, parc. č. KN-C 324 k.ú. Vrútky.***„Dodávka elektrickej energie na obdobie 11/2021- 10/2023“*****- podlimitná zákazka**Dodávka elektrickej energie pre odberné miesta Mesta Vrútky od 0:00 hod. SEČ 01.11.2021 do 24:00 hod. SEČ 31.10.2023 v predpokladanom množstve 1206,00 MWh za celé obdobie trvania zmluvy, čo predstavuje množstvo 603,00 MWh ročne. Verejný obstarávateľ bude viazaný odobrať minimálne 60% a maximálne 120% celkového dohodnutého množstva dodávky elektriny za príslušný kalendárny rok. |
| **5.2 Zavedenie inovatívnych elektronických služieb verejnej správy pre občanov a podnikateľov** | * **Podpora zavádzania inovatívnych elektronických služieb verejnej správy pre občanov a podnikateľov**

**Vyhodnotenie cieľa za rok 2021**Mesto Vrútky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o **eGovernmente)**  má podpísanú zmluvu so spoločnosťou DEUS, ktorá poskytuje Mestu Vrútky balík služieb prostredníctvom **projektu miniDCOM+**. Mesto Vrútky má vybavenú elektronickú pečať, ktorá je zatiaľ dostačujúca na autorizáciu dokumentov. **Prepojenie elektronickej registratúry MEMPHIS a DCOMU**Mesto Vrútky využíva službu od spoločnosti Datalan **I. Etapu integrácie na RK-miniDCOM/DCOM-eDESK.** Nie je potrebné sa prihlasovať na portál [www.slovensko.sk](http://www.slovensko.sk) pomocou elektronického OP, lebo všetky elektronické podania sú stiahnuté z web stránky [www.slovensko](http://www.slovensko).sk / DComu do našej elektronickej registratúry do Memphisu. Zamestnanci MsÚ Vrútky odosielajú podania elektronicky priamo v registratúre MEMPHIS a odpovedajú elektronicky orgánom verejnej moci a právnickým osobám a fyzickým osobám, ktorí majú aktívne elektronické schránky na doručovanie.**CUET – zverejňovanie na centrálnej úradnej tabuli**V zmysle §34 zákona o eGovernmente Mesto Vrútky zverejňuje na centrálnej úradnej tabuli dokumenty, ktoré sa musia zverejňovať na úradnej tabuli, verejnou vyhláškou alebo na webovom sídle* Územný plán - § 23 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov;
* VZN §6 zákona Slovenskej národnej rady č. 369/1990 Zb. o obecnom zriadení v znení neskorších predpisov;
* Dražby §11 zákona č. 527/2002 Z.z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov;
* oznámenia o vybavení petície;
* návrhy na vydanie o umiestnení stavby;
* záverečné účty;
* verejné vyhlášky;
* ostatné dokumenty, ktoré sa musia zverejňovať na úradnej tabuli, verejnou vyhláškou alebo na webovom sídle.

**Zákon proti byrokracii**V zmysle zákona č. **177/2018 Z.z**. „Stop byrokracii“ nesmú zamestnanci MsÚ Vrútky žiadať prílohy výpisov z obchodného registra a živnostenského registra a katastra nehnuteľností k žiadostiam v rôznych konaniach od 1.9.2018. Zamestnanci MsÚ Vrútky prostredníctvom portálu **oversi.gov.sk** získavajú* Výpisy LV
* Kópie z katastrálnej mapy
* Prístup do registra právnických osôb
* Potvrdenia o návšteve školy
* Údaje z Registra trestov SR sa poskytujú výlučne v súlade so zákonnom č. 330/2007 Z. z. o registri trestov a o zmene a doplnení niektorých zákonov

Od 01.12.2019 * Potvrdenia o nedoplatku voči daňovému a colnému úradu
* Potvrdenia o nedoplatku na zdravotnom poistení
* Potvrdenia o nedoplatku na sociálnom poistení

**Zverejňovanie zmlúv, faktúr a objednávok**Mesto Vrútky využíva od spoločnosti Datalan zverejňovanie objednávok, faktúr a zmlúv na portáli [**www.digitalnemesto.sk**](http://www.digitalnemeso.sk). Pre finančný odbor je táto služba veľmi nápomocná z dôvodu spätnej kontroly, pretože faktúra + objednávka + zmluva sú spárované. **IOMO**- nezmenené oproti roku 2018V rámci elektronizácie verejnej správy je mesto povinné ponúknuť aj prístup k elektronickým službám štátu na jednom asistovanom mieste tzv. IOMO. Občania môžu využívať služby ako (výpis z listu vlastníctva, výpis z obchodného registra a registra trestov) od septembra 2017. |
|  | * **Podpora informatizácie samosprávy**

**Vyhodnotenie cieľa za rok 2021**- V roku 2021 bol v meste Vrútky zrealizovaný projekt Wifi pre Teba, ktorý sprístupňuje verejný internet prostredníctvom siete wifi na niektorých exponovaných miestach, kde sa zhromažďujú ľudia a poskytuje komukoľvek bezplatný prístup k internetu v rámci dosahu signálu.- Na serveri mestského úradu sa rozšírila pamäťová kapacita, ktorá bude slúžiť pre lepšiu dostupnosť a modernizáciu informačných systémov MsÚ.- Bol zakúpený prenosný systém na ozvučovanie kultúrnych a športových podujatí v meste.- Uskutočnil sa prechod na nový e-mail server, po ktorom prestali problémy s dostupnosťou elektronickej pošty.- Zrekonštruovalo sa mikrovlnné pripojenie do budovy, kde pracujú terénni pracovníci a aj projekt MOPS.- Na sekretariáte primátora bola inštalovaná veľkokapacitná sieťová multifunkčná farebná tlačiareň, ktorá je zároveň kopírka a skener pre formáty A4 a A3.- Pre železničiarske múzeum boli zakúpené dva multimediálne počítače určené pre vizualizované archívne predmety.- Na serveri mestského úradu bol nainštalovaný nový dochádzkový systém.- Začalo sa s modernizáciou webového sídla mesta Vrútky, ktoré by malo byť spustené v ostrej prevádzke podľa plánu v 1. kvartáli roku 2022.- Na mestskej polícii bola realizovaná 1. etapa rekonštrukcie kamerového systému.V pláne bol aj nákup inventarizačného systému slúžiaceho na evidenciu majetku mesta a kamerového systému pre vysielanie a záznam mestských zastupiteľstiev, ale vzhľadom na vzniknutú situáciu a nutné zníženie rozpočtu mesta z dôvodu pandémie, boli všetky tieto akcie odložené. |